  Майя Бывальцева Удмуртиысь шуръёс вылын валтӥсь пуштытъян ужъёсты 4-тӥ оштолэзьлы йылпумъяны чаклало. Со сярысь 31-тӥ южтолэзе журналистъёслы вераз элькунысь Поисково-спасательной ёзэслэн кивалтӥсезлэн воштӥсез Валерий Старцев. Спасательёс Сюмси но Сьӧлта ёросъёсын йӧэз пуштытъязы ни, али Балезиноын Чупчи шур вылын ужало. «Йӧ кошкон дыръя таӵе йӧ уз пырды на, соин ик зӧк йӧ ярдуръёс бордысь ишкалскыны быгатоз <…> Ваньмыз со шур кузя ваське но тымиськонлы кышкытлык кылдэ. Ми тужгес сюлэмушгъяськытӥсь люкетъёсаз ужаськомы, йӧ дугдылытэк мод кошкоз», — валэктӥз ужъёслэсь кулэлыксэс Старцев. Таяз арын со ужъёслы кулэлык уката бадӟым — куд-ог интыосын йӧлэн зӧкталаез метрозь вуэ, азьвыл та дыре ик 60–70 сантиметр луэ вал. Чупчи шур вылын пуштытъян ужъёс Нырысь ик йӧ вылын пасьёс лэсьто, собере отчы заряд поно но пуштыто. Йӧ пырдэ, пилиськылэ. Куазь шуныт луыку, со интыосын ӝог шунаны кутске. Азьпалан Дэбес но Кез ёросысь шуръёс вылын пуштытъянъёс ортчытозы. Спасательёслы Вотка ёросысь Сива шуре но потано луоз на, оло. Ӧнерчиос шугъяськытӥсь интыостӥ йӧ кошкытозь дась улозы. Шимучыр кылдонлы кышкытлык луиз ке, соос тымиськемъёс интые одӥг час ӵоже потыны быгатозы. Тегъёс: Мерлык Балезино Удмуртия тудву тулыс  